Source: http://meallamatia.blogspot.gr/2014_09_28_archive.html
Timestamp: 2017-08-17 01:44:50+00:00
Document Index: 35968670

Matched Legal Cases: ['ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Με Άλλα Μάτια : 2014-09-28
ΨΗΦΙΣΜΑ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΙΛΙΟΥ ΓΙΑ ΤΙΣ ΕΠΕΡΧΟΜΕΝΕΣ ΑΛΛΑΓΕΣ ΣΤΟ ΠΕΡΙΒΑΛΛΟΝΤΙΚΟ ΠΑΡΚΟ "ΑΝΤΩΝΗΣ ΤΡΙΤΣΗΣ"
Το Δημοτικό Συμβούλιο του Δήμου Ιλίου στη συνεδρίασή του την Πέμπτη 25.09.2014, ενέκρινε κατά πλειοψηφία το παρακάτω ψήφισμα σχετικά με το Πάρκο Περιβαλλοντικής Ευαισθητοποίησης «Αντώνης Τρίτσης»:
•ΑΜΕΣΗ ΚΡΑΤΙΚΗ ΧΡΗΜΑΤΟΔΟΤΗΣΗ ΚΑΙ ΕΝΤΑΞΗ ΣΤΟΥΣ ΑΥΤΟΤΕΛΕΙΣ ΠΟΡΟΥΣ (ΚΑΠ)
•ΚΑΜΙΑ ΕΜΠΟΡΕΥΜΑΤΙΚΗ ΔΡΑΣΤΗΡΙΟΤΗΤΑ
•ΠΑΡΚΟ ΕΛΕΥΘΕΡΟ & ΠΡΟΣΒΑΣΙΜΟ ΓΙΑ ΟΛΟ ΤΟΝ ΛΑΟ
•ΝΑ ΑΝΑΚΤΗΘΟΥΝ ΟΛΟΙ ΟΙ ΧΩΡΟΙ ΤΟΥ ΠΑΡΚΟΥ ΚΑΙ ΝΑ ΕΚΔΙΩΧΤΟΥΝ ΟΛΟΙ ΟΙ ΚΑΤΑΠΑΤΗΤΕΣ
•ΟΙΚΟΝΟΜΙΚΟ ΕΛΕΓΧΟ ΑΠΟΛΟΓΙΣΜΟ ΔΙΟΙΚΗΣΕΩΝ ΤΟΥ ΠΑΡΚΟΥ»
ΠΑΝΑΓΙΩΤΗΣ ΚΟΥΡΟΥΜΠΛΗΣ: "ΥΠΕΡΤΑΤΟ ΔΙΚΑΙΟ ΓΙΑ ΕΜΑΣ ΕΙΝΑΙ ΤΟ ΔΙΚΑΙΟ ΤΟΥ ΛΑΟΥ"
Συνέντευξη που παραχώρησε ο κοιν. εκπρόσωπος και βουλευτής Β΄ Αθήνας του ΣΥΡΙΖΑ Π. Κουρουμπλής στη διαδικτυακή τηλεόραση του ΑΠΕ-ΜΠΕ και στο δημοσιογράφο κ. Μ. Ψύλο.
Δυνατότητα παρακολούθησης της συνέντευξης και από το σύνδεσμο http://www.youtube.com/watch?v=baANII0Ss1g#t=196
-Κύριε Κουρουμπλή, είχατε επαφές με ξένους ευρωβουλευτές στη διάρκειά της επίσκεψής σας στο Ευρωπαϊκό Κοινοβούλιο. Πως βλέπουν στην Ευρωπαϊκή Ένωση την κατάσταση στην Ελλάδα;
Είμαστε στην καρδιά της κοινοβουλευτικής δημοκρατίας στην Ευρώπη, σε ένα θεσμό που θέλουμε να αναβαθμίζεται συνεχώς και να είναι το κέντρο των διεργασιών για μια Ευρώπη των λαών, της κοινωνικής δημοκρατίας, της πραγματικής αλληλεγγύης και όχι μιας Ευρώπης όπου οι εθνικισμοί και η λογική του ιδίου συμφέροντος να απειλούν να επιχωματώσουν το μεγάλο όραμα, που αποτελεί παγκοσμίως τη μοναδική ελπίδα και όαση.
Εμείς πιστεύουμε ότι η Ελλάδα διεκδικεί το ρόλο του εταίρου, που σέβεται τους θεσμούς, αλλά και οι ευρωπαϊκοί θεσμοί να σέβονται την ελληνική κοινωνία. Η χώρα μας ζει μια μεγάλη ανθρωπιστική κρίση, την οποία πρέπει να αντιληφθούν οι ευρωπαίοι για να βγάλουμε τη χώρα από το αδιέξοδο, για να αλλάξουμε τις πολιτικές που απέτυχαν.
-Αρκετές συντηρητικές κυβερνήσεις στην Ευρώπη, με πρώτη την κυβέρνηση Μέρκελ στη Γερμανία, δεν βλέπουν με μεγάλη συμπάθεια τον ΣΥΡΙΖΑ. Μήπως το ενδεχόμενο ανάληψης της διακυβέρνησης από τον ΣΥΡΙΖΑ στην Ελλάδα συνοδευτεί από επώδυνες πιέσεις;
Αυτή είναι μια λογική που διαχέεται στην Ευρώπη και προσπαθεί να κατατρομοκρατήσει τον ελληνικό λαό. Εμείς πιστεύουμε ότι δεν είναι έτσι τα πράγματα. Η Ελλάδα μπορεί να είναι ακόμη ο αδύναμος κρίκος, αλλά η κατάσταση θα είναι καλύτερη αν έχει μια κυβέρνηση που θα υπερασπιστεί πραγματικά την αξιοπρέπεια του τόπου, θα τιμήσει την ιστορία ενός λαού που πολέμησε για την υπεράσπιση της Δημοκρατίας στην Ευρώπη. Η Ελλάδα έχει επίσης μια εξαιρετικά σημαντική γεωστρατηγική θέση και αυτό οφείλουν να μην το ξεχνούν οι Ευρωπαίοι. Δεν μπορούν να λειτουργούν με μια λογιστική συλλογιστική σε βάρος ενός λαού που σήμερα βρίσκεται βυθισμένος στην ήττα της ελπίδας και ζει στον αστερισμό της μελαγχολίας. Όλα αυτά δεν μπορεί να τα δεχτεί μια πατριωτική κυβέρνηση που θέλει και μπορεί να υπερασπιστεί την αξιοπρέπεια του ελληνικού λαού. Θα πρέπει να καταλάβουν ότι εμείς δεν θα υπογράψουμε την καταστροφή της Ελλάδας για να σωθεί το τραπεζικό σύστημα στην Ευρώπη.
-Ο κ. Τσίπρας λέει ότι θα καταργήσει τα μνημόνια. Αλλά από την αρχή του έτους η ΕΕ ασκεί πλέον μια σφικτή εποπτεία στους προϋπολογισμούς των κρατών μελών-και της Ελλάδας φυσικά. Το ερώτημα είναι τι θα κάνει μια κυβέρνηση ΣΥΡΙΖΑ αν η ΕΕ δεν επιτρέψει στη χώρα να ακολουθήσει μια φιλολαϊκή κοινωνική και οικονομική πολιτική..
Με βάση το διεθνές και το ευρωπαϊκό δίκαιο, υπεράνω όλων των αποφάσεων βρίσκεται το δικαίωμα ενός λαού να επιβιώσει. Όταν ένας λαός, όπως ο ελληνικός, αντιμετωπίζει ανθρωπιστική κρίση, εμείς ως αυριανή κυβέρνηση θα προτάξουμε αυτό το δικαίωμα. Είναι υπερβατικό δίκαιο, που υπερισχύει του δικαίου που μας μιλάνε οι Ευρωπαίοι. Θα πρέπει να γίνει κατανοητό ότι εμείς δεν πρόκειται ούτε να υποταχτούμε, ούτε να υποκύψουμε. Διότι η υποταγή του πειθαρχημένου κρατούμενου που επέδειξαν όλα αυτά τα χρόνια οι ελληνικές κυβερνήσεις, δεν οδήγησε πουθενά. Δεν έχει δώσει ουδεμία πραγματική δυνατότητα ανάκαμψης από το τέλμα στο οποίο έχουμε βυθιστεί. Τον τελευταίο καιρό βλέπουμε κάποια φαινόμενα να παρουσιάζονται από την πλευρά της κυβέρνησης, που λέει ότι αισθάνεται ασφαλής, αλλά παραπαίει στο βηματισμό της. Εκδηλώνει φαινόμενα αυταρχισμού και εκπέμπει έντονα φαινόμενα κινδυνολογίας. Πρέπει στην κοινοβουλευτική δημοκρατία να αναγνωρίζουμε το δικαίωμα της εναλλαγής στην εξουσία. Όταν αμφισβητείται η καρέκλα μας και καταφεύγουμε στην κινδυνολογία χωρίς να μας ενδιαφέρουν οι συνέπειες για την πατρίδα, αυτό μόνος πατριωτισμός δεν είναι.
-Κύριε Κουρουμπλή, ο ΣΥΡΙΖΑ μιλάει για πρόωρη προσφυγή στις κάλπες είτε τον Νοέμβριο είτε τον Φεβρουάριο με αφορμή την προεδρική εκλογή. Με το χέρι στην καρδιά, ο ΣΥΡΙΖΑ είναι έτοιμος να κυβερνήσει; Είναι έτοιμος να εφαρμόσει το πρόγραμμά του που για πολλούς φαντάζει ρεαλιστικό, αλλά για άλλους ανεφάρμοστο;
Δεν υπάρχει περίπτωση η σημερινή κυβέρνηση να έχει ζωή πέραν του Μαρτίου. Δεν μπορεί μια κυβέρνηση, που δεν μπορεί καν να διαπραγματευτεί τις δόσεις, να αναλάβει την κρίσιμη διαπραγμάτευση του δημοσίου χρέους. Χρειάζεται μια κυβέρνηση με νωπή κοινοβουλευτική εντολή και ο ΣΥΡΙΖΑ έχει αυτή τη δυνατότητα.
-Είναι ρεαλιστική η πρόθεση του ΣΥΡΙΖΑ για αυτοδύναμη κυβέρνηση;
Είμαι βέβαιος ότι ο ΣΥΡΙΖΑ θα έχει αυτοδύναμη κυβέρνηση γιατί η αναμέτρηση θα είναι πάρα πολύ σκληρή και ο κόσμος θα πρέπει να αποφασίσει να βάλει τέλος στην υποταγή, στην πολιτική μιας κυβέρνησης που δεν έδωσε τίποτα στη χώρα, αλλά υπακούοντας στην τρόικα ισοπεδώνει τον ελληνικό λαό και προσπαθεί να τον φέρει σε συνθήκες Βουλγαρίας και Ρουμανίας. Ο λαός πρέπει να εμπιστευθεί τις δυνάμεις που υπερασπίζονται την κοινωνική αξιοπρέπεια και όχι εκείνους που τρομοκρατούν τους πολίτες. Ο ΣΥΡΙΖΑ είναι έτοιμος να κυβερνήσει. Η πατρίδα δεν έχει ανάγκη μόνο από έτοιμους, αλλά και από έντιμους ανθρώπους.
ΜΕΣΩ ΔΙΑΔΙΚΤΥΟΥ ΠΛΕΟΝ Η ΑΝΑΝΕΩΣΗ ΤΗΣ ΚΑΡΤΑΣ ΑΝΕΡΓΙΑΣ ΣΤΟΝ ΟΑΕΔ
Εξ΄ αποστάσεως και μάλιστα από τον υπολογιστή τους, θα μπορούν στο εξής οι εγγεγραμμένοι στα μητρώα ανέργων του ΟΑΕΔ να ανανεώνουν την κάρτα ανεργίας τους, χωρίς να απαιτείται η αυτοπρόσωπη παρουσία τους στις υπηρεσίες του Οργανισμού.
Αυτό προβλέπει, μεταξύ άλλων, τροπολογία του υπουργείου Εργασίας για την αναβάθμιση των ψηφιακών υπηρεσιών του ΟΑΕΔ, η οποία ψηφίστηκε από τη Βουλή. Σύμφωνα με το υπουργείο Εργασίας, πρόκειται για έναν ριζικό οργανωτικό εξορθολογισμό που προσφέρει όχι μόνο απτά διαδικαστικά οφέλη, καθώς η επίτευξη μείωσης έως και 3.600.000 επισκέψεων, ετησίως, θα θέσει οριστικό τέλος στις ουρές και την ταλαιπωρία των ανέργων στις υπηρεσίες του ΟΑΕΔ, αλλά και ουσιαστικά οφέλη σε όρους αποτελεσματικότητας, καθώς η αποδέσμευση των εξειδικευμένων εργασιακών συμβούλων του ΟΑΕΔ από καθημερινές διοικητικές διαδικασίες και η επικέντρωσή τους στην κατάρτιση συγκροτημένων Ατομικών Σχεδίων Δράσης για την ένταξη ή επανένταξη των ανέργων στην απασχόληση, θα τονώσει την αποτελεσματική λειτουργία και τη στρατηγική παρέμβαση του ΟΑΕΔ στην αγορά εργασίας.
Το υπουργείο επισημαίνει ακόμη ότι η παραπάνω πλήρης και διαδραστική αξιοποίηση του διαδικτύου για τις υπηρεσίες του ΟΑΕΔ κατέστη τεχνικά εφικτή και λειτουργικά ασφαλής, καθώς η από 1η Μαρτίου 2013 ολοκληρωμένη λειτουργία του πληροφοριακού συστήματος «Εργάνη» επιτρέπει την αξιόπιστη ηλεκτρονική καταγραφή των ροών της μισθωτής εργασίας και, συνεπώς, την άμεση ενημέρωση του Οργανισμού για κάθε μεταβολή της εργασιακής κατάστασης των εγγεγραμμένων στα μητρώα του ανέργων, αλλά και τον εντοπισμό τυχόν παραβατικών συμπεριφορών ως προς τη μη νόμιμη λήψη επιδόματος ανεργίας από άτομα που ήδη εργάζονται.
Σημειώνεται, πάντως ότι οι περίπου 140.000 εγγεγραμμένοι άνεργοι που λαμβάνουν επίδομα ανεργίας, θα συνεχίσουν να προσέρχονται αυτοπρόσωπα στις υπηρεσίες του ΟΑΕΔ για λόγους διασφάλισης του δημοσίου συμφέροντος.
Με την ψηφιακή ανανέωση της κάρτας ανεργίας, σταματάμε οριστικά τις ουρές και την ταλαιπωρία εκατοντάδων χιλιάδων συμπολιτών μας και απελευθερώνουμε εξειδικευμένο ανθρώπινο δυναμικό για την ουσιαστική και αποτελεσματική στήριξη των ανέργων, δήλωσε, μεταξύ άλλων, ο υπουργός Εργασίας, Γιάννης Βρούτσης.
Η ΔΙΕΘΝΗΣ ΕΚΘΕΣΗ ΚΑΛΛΙΤΕΧΝΩΝ ΠΟΥ ΖΩΓΡΑΦΙΖΟΥΝ ΜΕ ΤΟ ΣΤΟΜΑ ΚΑΙ ΤΟ ΠΟΔΙ ΓΙΑ ΠΡΩΤΗ ΦΟΡΑ ΣΤΗΝ ΕΛΛΑΔΑ
Μια ξεχωριστή έκθεση τέχνης με έργα που έχουν δημιουργηθεί με το Στόμα και το Πόδι παρουσιάζεται στο Ζάππειο από 3 έως και 8 Οκτωβρίου 2014. Η «Έκθεση Καλλιτεχνών που ζωγραφίζουν με το Στόμα και το Πόδι» πραγματοποιείται για πρώτη φορά στην Ελλάδα, ενώ έχει ήδη παρουσιαστεί σε μεγάλες πόλεις σε όλον τον κόσμο. Η Έκθεση διοργανώνεται από την Διεθνή Ένωση Καλλιτεχνών που ζωγραφίζουμε το Στόμα και το Πόδι στο Ζάππειο από τις 3 έως και τις 8 Οκτωβρίου 2014 και περιλαμβάνει 140 έργα ζωγραφικής και 2 γλυπτά .